นายกรัฐมนตรี ชวนคนไทยลอยกระทงปลอดภัย รักษ์สิ่งแวดล้อม เตือนผู้ปกครองดูแลลูกหลานระหว่างท่องเที่ยว
นายกรัฐมนตรี ชวนคนไทยลอยกระทงปลอดภัย รักษ์สิ่งแวดล้อม เตือนผู้ปกครองดูแลลูกหลานระหว่างท่องเที่ยวนางนฤมล ภิญโญสินวัฒน์ โฆษกประจำสำนักนายกรัฐมนตรี ้เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมตรีว่าการกระทรวงกลาโหม ฝากเชิญชวนคนไทยร่วมเที่ยวงานวันลอยกระทง สืบสานประเพณีไทย โดยเน้นรักษาสิ่งแวดล้อม ด้วยการใช้กระทงที่ทำจากวัสดุที่ย่อยสลายง่าย หรือสามารถเก็บทำลายได้ รวมทั้งให้เน้นความปลอดภัยระหว่างลอยกระทง หรือท่องเที่ยวบริเวณแหล่งน้ำต่างๆนายกรัฐมนตรียังห่วงใย ฝากเตือนผู้ปกครอง ดูแลลูกหลานและระมัดระวังเด็กเล็กเป็นพิเศษ ระหว่างร่วมเที่ยวงานวันลอยกระทงโดยเฉพาะบริเวณแหล่งน้ำทั่วไป ทั้งแม่นำ้ ลำคลอง สระน้ำและสวนน้ำต่างๆ พร้อมขอร้องงดการจุดประทัดดอกไม้ไฟ และปล่อยโคมลอยเพื่อหลีกเลี่ยงการเกิดอุบัติเหตุ ซึ่งวันลอยกระทงปีนี้ นายกรัฐมนตรีจะได้ไปร่วมลอยกระทงกับพี่น้องชาวกาญจนบุรีด้วย